สวัสดีค่ะ หนูมีติ่งเนื้อขึ้นในปาก บนเพดานค่ะ น่าจะมีมา 1-2 ปีแล้ว เพราะเวลาเอาลิ้นไปแตะเพดานแล้วรู้สึกเหมือนมีติ่งๆ ไม่มีอาการเจ็บอะไรค่ะ เพิ่งเคยใช้ไฟฉายส่องดูข้างในปากถึงได้รู้ว่ามีติ่งเนื้อ ขนาดประมาณ 2-3 มิลลิเมตร ติ่งเนื้อแบบนี้จะเป็นอันตรายหรือจะเป็นมะเร็งช่องปากมั้ยคะ และต้องไปตรวจโดยพบแพทย์ด้านไหนหรือทันตแพทย์คะ
สวัสดีค่ะ ติ่งเนื้อที่เพดานปาก หากเป็นมา 1-2 ปีแล้ว และติ่งไม่โตขึ้น ไม่มีการเพิ่มจำนวน ไม่มีอาการเจ็บ อาจเป็น- ปุ่มกระดูกที่เพดานปาก (torus palatinus) เกิดจากการหนาตัวผิดปกติอย่างช้าๆ ของผิวกระดูก มักสัมพันธ์กับการใช้แรงบดเคี้ยวมาก ไม่เจ็บไม่ปวด- ก้อนเนื้องอกธรรมดาชนิดต่างๆ เช่น เนื้องอกของต่อมน้ำลายขนาดเล็ก ที่อยู่บริเวณเพดานปาก เนื้องอก neurofibroma, irritation fibroma, fibrous histiocytoma, granular cell tumor เป็นต้นส่วนมะเร็งในช่องปากนั้น ไม่น่าใช่ เพราะหากเป็นมะเร็ง ติ่งก็จะโตขึ้นเรื่อยๆ มีอาการเจ็บและปวดรุนแรงขึ้น และอาจมีเลือดออกร่วมด้วยค่ะเพื่อให้การวินิจฉัยที่แน่นอน ก็ควรไปพบแพทย์เพื่อตรวจว่าน่าจะเกิดจากสาเหตุใดค่ะ โดยอาจไปพบแพทย์เฉพาะทางด้านหู-คอ-จมูก หรืออาจเป็นทันตแพทย์ก็ได้ค่ะ นเบื้องต้น ก็ไม่ควรไปจับ กดติ่งที่เป็นอยู่บ่อยๆ ไม่แปรงฟันรุนแรง ไม่เคี้ยวอาหารที่เหนียวและแข็งเกินไป และควรดูแลรักษาความสะอาดในช่องปากด้วยค่ะ